stanford-oval/wikipedia huggingface dataset:
Kokkalampi

| Kokkalampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°15′47″N, 26°03′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  oja Aitjärveen 
Järvinumero:  14.133.1.004
Mittaustietoja
Pinnankorkeus:  93,7 m  
Pituus:  340 m  
Leveys:  150 m  
Rantaviiva:  0,874 km  
Pinta-ala:  3,614 ha  
Saaria:  ei saaria 
 fiKokkalampi 
Kokkalampi  on Päijät-Hämeessä Heinolassa Heinolan kylän lähellä sijaitseva lampi.
Maantietoa

Lammen pinta-ala on 3,6 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Kotajärven valuma-alueeseen (14.133) se kuuluu. Lammen vedenpinnan korkeus on 93,7 metriä mpy.
Aiheesta muualla

Häkkinen, Hanna & Raunio, Janne: Hartolan, Heinolan ja Sysmän vesistötutkimukset vuonna 2009 (PDF) (tutkimusraportti 120/2010) Kymijoen vesi ja ympäristö ry. Viitattu 27.10.2022.
(14.1)
Robert Gates

| Robert Gates |
| --- | --- |

Yhdysvaltain 22. puolustusministeri
 18. joulukuuta 2006 – 1. heinäkuuta 2011  
Presidentti:  George W. Bush Barack Obama
Edeltäjä:  Donald Rumsfeld
Seuraaja:  Leon Panetta
Keskustiedustelun pääjohtaja
 6. marraskuuta 1991 – 20. tammikuuta 1993  
Presidentti:  George H. W. Bush
Edeltäjä:  William H. Webster
Seuraaja:  R. James Woolsey, Jr.
Henkilötiedot
Syntynyt: 25. lokakuuta 1943 (ikä 80) Wichita, Kansas, Yhdysvallat
Puoliso:  Becky Gates
Tiedot
Puolue:  republikaanit
 Nimikirjoitus
Robert Michael Gates (s. 25. syyskuuta 1943 Wichita, Kansas, Yhdysvallat) on yhdysvaltalainen poliitikko, joka oli 22. Yhdysvaltain puolustusministeri ja keskustiedustelupalvelu CIA:n johtaja. Gates toimi CIA:n johtajana 6. marraskuuta 1991 – 20. tammikuuta 1993. Yhdysvaltain senaatti nimitti hänet 6. joulukuuta 2006 Yhdysvaltain puolustusministeriksi äänin 95–2 Donald Rumsfeldin erottua tehtävästä. Gates vannoi virkavalan ja aloitti tehtävässä 18. joulukuuta. Hän jatkoi puolustusministerin tehtävää myös demokraattien Barack Obaman voitettua vuoden 2008 presidentinvaalit, vuoteen 2011 asti.
Gatesilla ja hänen vaimollaan, Beckyllä, on kaksi lasta, ja puoluekannaltaan hän on sitoutumaton, joka kuitenkin sanoo ajattelevansa republikaanien tavoin.
Gates ei osallistunut Obaman virkaanastujaisiin, vaan vietti ajan sotilastukikohdassa Washingtonin ulkopuolella. Hän on kuudentena protokollassa korvaamassa presidenttiä ja ylempää johtoa mahdollisen "katastrofin" varalta.
Aiheesta muualla

Wikimedia Commonsissa on kuvia tai muita tiedostoja aiheesta .
Biography, Dr. Robert M. Gates, President (Arkistoitu – Internet Archive) Texas A&M University 2003
Material on Gates (Arkistoitu – Internet Archive) The Literature of Intelligence: A Bibliography of Materials, with Essays, Reviews, and Comments, by J. Ransom Clark
The Robert Gates File – The Iran-Contra Scandal, 1991 Confirmation Hearings, and Excerpts from New Book Safe for Democracy
Ritsatriptaani

| --- | --- |

Ritsatriptaani
Systemaattinen (IUPAC) nimi
N,N-dimetyyli2-[5-(1,2,4-triatsol-1-yylimetyyli)-1H-indol-3-yyli]etanamiini
Tunnisteet
CAS-numero: 144034-80-0
ATC-koodi: N02CC04
PubChem CID: 5078
DrugBank: DB00953
Kemialliset tiedot
Kaava: C15H19N5 
Moolimassa: 269,34 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 178–180 °C
Farmakokineettiset tiedot
Hyötyosuus: 45 %
Proteiinisitoutuminen: 14 %
Metabolia: Hepaattinen
Puoliintumisaika: 2–3 tuntia
Ekskreetio: Virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Ritsatriptaani (Suomessa valmistenimillä Maxalt, Rizastad ja Rizatriptan) on triptaaneihin kuuluva migreenin hoitoon käytettettävä kohtauslääke. Muiden triptaaneiden tapaan ritsatriptaani toimii sitoutumalla aivojen 5-HT1-reseptoreihin, mikä supistaa migreenikohtauksessa laajenneita aivoverisuonia.
Ritsatriptaania ei tule käyttää henkilöillä, joilla on iskeeminen sydänsairaus, Prinzmetalin angiina, tuore TIA (transient ischaemic attack), lukinkalvonalainen verenvuoto, aivoinfarkti, korkea verenpaine tai vaikea munuaisten vajaatoiminta.
Aiheesta muualla

Lääkelaitos: Maxalt Rapitab (Arkistoitu – Internet Archive)
Työterveyskirjasto: Ritsatriptaan (Arkistoitu – Internet Archive)
DrugBank: Rizatriptan (englanniksi)
PubChem: Rizatriptan (englanniksi)
KEGG: Rizatriptan (englanniksi)
ChemBlink: Rizatriptan (englanniksi)
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani
Ritsa (järvi)

| Ritsa Риҵа, რიწა |
| --- | --- |

Valtiot:  Georgia, Abhasia (en) 
Paikkakunta:  Gudautan kunta (d) ja Gudautan piiri 
Koordinaatit:  43°28′52″N, 40°32′29″E
Laskujoki:  Jupšara (en) 
Mittaustietoja
Pinnankorkeus:  884  m 
Rantaviiva:  4,290  km 
Pinta-ala:  1,5 km2 
Suurin syvyys:  116  m 
Valuma-alue:  154 km2 
 fiRitsa 
Näkymä Ritsajärvelle.
Ritsa (abhaasiksi Риҵа, georgiaksi რიწა) on vuoristojärvi Georgiaan kuuluvassa, mutta de facto itsenäisessä Abhasian tasavallassa. Se sijaitsee Lašipse-joen laaksossa Gagran vuoriharjanteen itäpuolella 950 metrin korkeudella merenpinnasta. Järven pinta-ala on 1,49 neliökilometriä, keskisyvyys 63 metriä ja suurin syvyys 116 metriä. Ritsa laskee Jupšaran ja Bzybin kautta Mustaanmereen.
Järvi ympärillä on Ritsan luonnonsuojelualue. Kauniiden maisemiensa ansiosta se on suosittu matkailukohde. Rannalla sijaitsevat Ritsa-Avadharan kivennäisvesikylpylä sekä Stalinin ja Brežnevin huvilat.
Aiheesta muualla

Kuvia tai muita tiedostoja aiheesta Ritsa (järvi) Wikimedia Commonsissa
Kim Weckström

Kim Weckström
Kim Weckström (s. 13. huhtikuuta 1952 Helsinki) on suomenruotsalainen media-alan vaikuttaja ja kirjailija.
Elämä

Weckström perusti City-lehden vuonna 1985 yhdessä Eero-Pekka Rislakin kanssa. Vuonna 1994 hän perusti Markkinointi & Mainonta -lehden Talentumin toimeksiannosta. Vuonna 1996 Weckström ja Aleksi Nieminen perustivat yhden Suomen ensimmäisistä Internet-konsulttiyrityksistä The Works Finlandin. Talentumin ja Harri Roschierin toimeksiannosta hän oli käynnistämässä Satama Interactiven vuonna 1997. Talentum myi omistuksensa yhtiössä vuonna 2005. (Yritys sulautui vuonna 2007 Trainer's Housen kanssa.) Vuosina 1999–2004 Weckström toimi e-Strategy Advisorsin konsulttina Lontoossa.
Media- ja internetyrittäjäuran alkuvaiheessa Weckström hoiti ensin Helsingin yliopiston ja myöhemmin Åbo Akademin tiedotus- ja valtio-opin apulaisprofessorin virkoja vuoteen 1992 saakka. Weckström on lisäksi toiminut toimittajana ja kirjailijana.
Koulutukseltaan Weckström on yhteiskuntatieteilijä, pääaineenaan tiedotusoppi. Weckström valmistui Tampereen yliopiston tiedotusopin laitokselta (nyk. informaatiotieteiden laitos) vuonna 1981 yhteiskuntatieteen lisensiaatiksi. Weckström on opiskellut stipendiaattina Sorbonnessa 1978–1979 ja World Press Institutessa vuosina 1983–1984.
Weckström harrastaa kilpapurjehdusta veneellään Vågspel (FIN-6), joka on Birger Slotten 1941 suunnittelema ja Wilenius Båtvarvin vuonna 1943 rakentama 8mR-vene. Weckström toimi Helsingfors Segelsällskapetin HSS:n kommodorina vuodesta 2009-2012.
Weckström toimi perustamansa Avauksen partnerina 2005-2021.
Kirjat

Päälaelleen käännetty tietoisuus. Ideologiakäsitteen historian pääpiirteet.  (Lisensiaattitutkimus)  Tampere:  Tampereen yliopisto, 1981.  ISBN 951-44-1095-5.
Puuluola.  (Trägrottan, 1984)  Suomentanut tekijä. Helsinki:  Tammi, 1984.  ISBN 951-30-6131-0.
Viimeinen kesä.  (Sista sommaren, 1995)  Suomentanut Petri Aalto. Helsinki:  Tammi, 1997.  ISBN 951-31-1008-7.
Elokuva

Ursula, 1986 (Puuluolan filmatisointi, ohjaus Jaakko Pyhälä)
Aiheesta muualla

Vågspel[vanhentunut linkki]
LinkedIn
Conversational Media (Arkistoitu – Internet Archive)
Magnus Londénin haastattelu (ruotsiksi)  (Arkistoitu – Internet Archive)
Roberto Ferrari (pyöräilijä)

| Roberto Ferrari |
| --- | --- |

Henkilötiedot
Koko nimi:  Roberto Ferrari
Syntynyt: 9. maaliskuuta 1983 (ikä 41)
Kansalaisuus:   Italia
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Amatöörijoukkue(et)
2005–2006:  UC Trevigliani Dynamon
Ammattilaisjoukkue(et)
2007 2008–2009 2010 2011–2012 2013–2019:  Tenax Menikini LPR Brakes De Rosa - Stac Plastic Androni Giocattoli Lampre / UAE Team Emirates
Suurimmat voitot
 Italian ympäriajo, etappi 
 Tiedot päivitetty: 18. tammikuuta 2022 
Roberto Ferrari (s. 9. maaliskuuta 1983 Gavardo) on italialainen maantiepyöräilijä, ajajatyypiltään kirimies. Hän aloitti ammattilaisuransa Tenax-joukkueessa 2007, edusti LPR Brakes -tallia 2008–2009, De Rosa - Stac Plastic -joukkuetta 2010, Androni Giocattoli -tallia 2011–2012 sekä vuodesta 2013 Lampre / UAE Team Emirates -tallia uransa loppuun, vuoteen 2019 saakka.
Ferrari voitti Italian ympäriajossa 2012 Montecatini Termeen päättyneen 11. etapin massakirin jälkeen. Saman kilpailun kolmannella etapilla hän oli aiheuttanut joukkokolarin vaihdettuaan ajolinjaansa loppukirin aikana.
Saavutuksia

Lähteet: Cyclingbase, Cycling Archives, Pro Cycling Stats
Runoilija

Runoilija on luova ja taiteellinen kirjailija, joka kirjoittaa runoja. Historian ensimmäisenä nimeltä tunnettuna runoilijana pidetään mesopotamialaista Enheduannaa 2200-luvulta eaa.[lähde? ] Maailmankirjallisuudessa kuuluisia runoilijoita ovat muiden muassa Homeros, William Shakespeare ja Johann Wolfgang von Goethe. Suomalaisia runoilijoita ovat muun muassa J. L. Runeberg, Eino Leino, Edith Södergran ja Aila Meriluoto.
Aiheesta muualla

Kuvia tai muita tiedostoja aiheesta Runoilija Wikimedia Commonsissa
Sitaatteja aiheesta Runoilija Wikisitaateissa
Rose Lindsay

Rose Lindsay ja hänen aviomiehensä Norman, Harold Cazneauxin valokuva, noin vuodelta 1920
Rose Lindsay (5. heinäkuuta 1885 Gosford, Australia – 23. toukokuuta 1978 Lane Cove, Australia), syntyjään Rosa Soady, oli australialainen kirjailija ja graafikko.
Vaatimattomiin oloihin syntynyt Rosa Soady pääsi töihin taidekouluun malliksi. Siellä hän tutustui tulevaan aviomieheensä Norman Lindsayhyn, jonka avioliitto päättyi Soadyn kanssa syntyneen suhteen vuoksi. Vuonna 1909 Norman Lindsay muutti Lontooseen, ja Rosa Soady seurasi häntä sinne vuonna 1910. Avioliiton pariskunta solmi vuonna 1920, ja lapset syntyivät vuosina 1920 ja 1922.
Rose Lindsay vedosti etsauksia 1900-luvulta aina 1950-luvulle. Kirjailijaksi hän ryhtyi vuonna 1963, jolloin ilmestyi hänen ensimmäinen romaaninsa Ma and Pa. Hänen teoksensa ilmestyivät uudelleen vuonna 2001.
Runoilijan tie

Runoilijan tietä liikennöivä S/S Tarjanne.
Runoilijan tie on Tampereelta Ruoveden kautta Virroille johtava laivareitti, joka kulkee Näsijärveä, Muroleen kanavaa ja Ähtärin reittiä pitkin. Sitä liikennöi kesäisin S/S Tarjanne, ennen myös S/S Pohjola. Runoilijan tie on 135 kilometriä pitkä. Reitin nimi viittaa Johan Ludvig Runebergiin, joka asui nuoruudessaan jonkin aikaa Ruovedellä ja kirjoitti siellä useita tunnettuja runoja.
Aiheesta muualla

Muistojen matkailureitti, Suomen Kuvalehti, 15.07.1939, nro 28, s. 14, Kansalliskirjaston digitaaliset aineistot
Kolmas anglo–burmalainen sota

Kolmas anglo–burmalainen sota oli viimeinen Burmaa eli nykyistä Myanmaria hallinneen Konbaungin dynastian ja Yhdistyneen kuningaskunnan välillä käydyistä kolmesta sodasta. Vuoden 1885 loppupuoliskolla käyty pariviikkoinen sota päättyi Burman viimeisen kuninkaan Thibawin kukistumiseen ja maan itsenäisyyden päättymiseen. Vuodesta 1897 Burmaa hallittiin osana Brittiläistä Intiaa ja maa itsenäistyi uudestaan vasta tammikuussa 1948.
Tausta

Burmaa hallinnut Konbaungin dynastia oli käynyt ensimmäinen anglo–burmalaisen sodan Intian niemimaata hallinnutta Yhdistynyttä kuningaskuntaa vastaan vuosina 1852–1853. Sota oli päättynyt prinssi Mindonin syöstyä aikaisemman hallitsijan vallasta. Briteille oli menetetty maan eteläosien Pegun maakunnan hallinta, vaikkakaan lopullista rauhansopimusta ei ollut allekirjoitettu. Mindonin valtakunta käsitti sodan jälkeen edelleen Iravadi-joen laakson pohjoisosat. Mindon pyrki vastaamaan ulkovaltojen muodostamaan uhkaan uudistamalla valtakuntaansa esimerkiksi Siamin kuningas Mongkutin tapaan. Uutta pääkaupunkia Mandalayta oli alettu rakentamaan vuonna 1856 ja sen lähistölle perustettiin esimerkiksi teräs- ja aseteollisuutta. Maahan kutsuttiin teknikkoja ranskasta ja italiasta, minkä lisäksi burmalaisia lähetystöjä matkusti länsimaihin uuden teknologian tuomiseksi Burmaan. Vuonna 1871 burmalainen lähetystö oli vieraillut myös Englannissa, joskin lähetystön saavutukset jäivät pieniksi. Mindonin seuraaja oli hänen vuonna 1878 valtaan noussut poikansa Thibaw. Thibaw oli isäänsä huomattavasti heikompi hallitsija, jonka virkakoneisto kärsi esimerkiksi laajamittaisesta korruptiosta. Samalla ranskalaiset alkoivat yhä enenevissä määrin sekaantua Burman asioihin. Ranskalaiset saivat esimerkiksi sopimuksen rautatien rakentamisesta Manadalaysta kohti Intian rajaa. Britit olivat aluksi tyytyneet vastaamaan ranskalaisten toimintaan Indokiinan suunnalla, mutta heidän toimintaansa Burmassa alettiin pitää uhkana. Ranskalaisten pelättiin esimerkiksi toimittavan burmalaisille nykyaikaisia tykkejä ja muuta aseistusta.
Vuonna 1885 burmalaiset sakottivat suuren summan brittiläiseltä tiikkipuita myyneeltä yritykseltä, väitetysti koska yhtiö oli vienyt maasta sovittua suuremman määrän puuta. Britanniassa Robert Salisburyn johtama konservatiivinen hallitus käytti sakkoa syynä sodan aloittamiselle. 22. lokakuuta 1885 Thibawille annettiin uhkavaatimus, jonka mukaan burmalaisten oli luovutettava maan ulkopolitiikan hallinta briteille. Aikaa vastaukselle annettiin 10. marraskuuta asti. Thibaw ei odotetusti hyväksynyt uhkavaatimusta, vaan vetosi burmalaisiin maan puolustusvalmistelujen aloittamiseksi.
Sota

Britit kokosivat Burman sotaretkeä varten Harry Prendergastin johtaman osaston, johon kuului 3 029 brittisotilasta, 6 005 intialaista sotilasta ja 67 tykkiä. Komento sotatoimien aloittamisesta annettiin 11. marraskuuta. Brittejä vastassa oli ehkä noin 15 000–20 000 burmalaista sotilasta. Vain osalla heistä oli tuliaseita ja monet olivat aseistautuneet vain keihäin tai bambuseipäin. Heillä oli myös jonkin verran alkeellisia tykkejä.
Britit etenivät Burmaan Iravadi-joella laivoilla ja he ylittivät maan rajan 15. marraskuuta. Burmalaiset olivat rakentaneet joen varrelle varustuksia, jotka avasivat tulen brittien laivastoa vastaan. Varustukset kukistettiin kuitenkin nopeasti. 17. marraskuuta britit hyökkäsivät samoin joen varrella sijainneita Minhlan ja Gweg-Yaung Kamyon linnoituksia vastaan joen vastakkaisilla rannoilla. Gweg-Yaung Kamyo kukistui nopeasti, mutta vastarinta Minhlassa oli kiivaampaa. Lopulta burmalaiset puolustajat kuitenkin pakenivat brittiläisen jalkaväen rynnäkön tieltä. Britit olivat menettäneet taisteluissa yhden upseerin ja neljä sotilasta kaatuneina, sekä neljä upseeria ja 27 sotilasta haavoittuneina. 22. marraskuuta vallattiin raskaiden tykkien suojaama varustus Paganissa ja paria päivää myöhemmin edettiin suurta burmalaista joukkoa vastaan Myingyaussa. Molemmat osapuolet tulittivat ensin toisiaan, mutta burmalaiset vetäytyivät paikalta seuranneen yön aikana. Brittien eteneminen jaktui kohti Avan kaupunkia, jossa saatiin viesti Burman kuninkaalta. Kuningas sanoi olevansa valmis vastarinnan lopettamiseen. Brittien laivasto purjehti edelleen Mandalayhin, josta heidän joukkonsa valtasivat kuninkaallisen palatsin. Kuningas ja Burman kuningatar vangittiin ja kolmas anglo–burmalainen sota oli näin päättynyt vain parin viikon taistelujen jälkeen.
Seuraukset

Burman kuningas Thibaw ajettiin perheineen maanpakoon Intiaan. Ylä-Burma liitettiin virallisesti brittien hallitsemiin alueisiin 1. tammikuuta 1886. Viidakkoihin paenneet burmalaiset sotilaat tekivät tosin iskuja brittejä vastaan aina vuoteen 1890 sakka. Lainsäädännöllisesti Burmasta tuli osa Brittiläistä Intiaa kuitenkin vasta vuonna 1897. Burma jaettiin kahteen hallinnolliseen alueeseen. Iravadi-joen laakso oli suoraan brittien hallinnassa, kun taas maan vuoristoalueita hallitsivat paikalliset ruhtinaat brittien alaisuudessa. Burman itsenäisyys oli päättynyt ja maa itsenäistyi uudelleen vasta 4. tammikuuta 1948.
Burman kuningas Thibaw (oikealla), kuningatar Supayalat ja tämän sisar Supayalay.
Kuninkaan burmalaisia henkivartijoita.
Piirros kuninkaan lähdöstä Mandalaysta.
Kolme kauheaa toivetta

| Kolme kauheaa toivetta> Be Careful What You Wish For....Alkuperäisteos |
| --- | --- |
Kirjailija:  R. L. Stine
Kansitaiteilija:  Tim Jacobus
Kieli:  englanti
Genre:  kauhu lapset
Kustantaja:  Scholastic
Julkaistu:  1994
Suomennos
Suomentaja:  Marja Helanen-Ahtola
Kustantaja:  Sanoma Magazines Finland oy
Julkaistu:  2008
Ulkoasu:  sidottu kovakantinen
Sivumäärä:  129
Sarja: Goosebumps
Edeltävä:  Noiduttu naamio
Seuraava:  Karmivat pianotunnit
Löydä lisää kirjojaKirjallisuuden teemasivulta
Kolme kauheaa toivetta (engl. Be Careful What You Wish For) on R. L. Stinen kirjoittama Goosebumps-kirjasarjan 12. osa. Kirja ilmestyi suomeksi Marja Helanen-Ahtolan kääntämänä, Sanoma Mazines Finland oyn julkaisemana 25. huhtikuuta 2008.
Juoni

Samantha Byrd on 12-vuotias koripalloa harrastava tyttö, jota luokan suosituin tyttö Judith jatkuvasti härnää.
Eräänä sateisena iltapäivänä koripalloharjoitusten jälkeen Samantha törmää Clarissa-nimiseen vanhaan naiseen, joka on eksynyt. Samantha auttaa naista, ja saa palkkioksi kolme toivetta. Samantha on skeptinen, mutta päättää toivoa olevansa koulujoukkueensa paras koripallonpelaaja. Seuraavana päivänä koripallopelin aikana muut tytöt sairastuvat yhtäkkiä. Samantha käy Judithin luona, mutta tyttö vain syyttää häntä noituudesta. Samantha suuttuu ja toivoo vahingossa toisen kerran, että Judith katoaisi.
Seuraavana aamuna herätessään Samantha huomaa olevansa maailman ainut ihminen: kotona, koulussa tai kaduilla ei ole ketään. Harhailtuaan jonkin aikaa Samantha kohtaa Clarissan, joka pyytää anteeksi pieleen mennyttä loitsuaan. Clarissa ehdottaa toisen toiveen perumista, jolloin Samanthalla olisi vielä yksi toive. Näin tapahtuu ja Samantha toivoo, että kaikki olisi muuten samoin kuin aina ennenkin, mutta Judith olisi nyt hänen paras ystävänsä.
Samantha huomaa pian, että Judithilla on toiveen myötä pakkomielle Samanthasta. Samantha yrittää päästä eroon Judithista ja saapuu taas Clarissan luokse. Clarissa säälii Samanthaa ja antaa hänelle neljännen toiveen: Samantha toivoo, ettei olisi ikinä kohdannut Clarissaa, vaan Judith hänen sijastaan. Toive toteutuu ja Judithista tulee Clarissan ystävä. Samanthan kävellessä pois hän kuulee Judithin huutavan "Lennä pois, Byrd!" ja Samantha, joka nyt on musta varis, tekee juuri niin.
Henkilöt > Samantha Byrd

Kirjan protagonisti joka harrastaa koripalloa koulunsa joukkueessa. Hänellä on vanhempi veli sekä koira.
Henkilöt > Judith Bellwood

Tyttö Samanthan luokalta, joka myös harrastaa koripalloa koulunsa joukkueessa. Judith on luokan suosituin tyttö, ja hän kiusaa Samanthaa jatkuvasti sanomalla esimerkiksi "Lennä pois, Byrd".
Henkilöt > Clarissa

Vanha eksynyt nainen, joka lupaa toteuttaa Samanthan kolme toivomusta.
Roman Murzin

| Roman Murzin> Henkilötiedot |
| --- | --- |
Koko nimi:  Roman Vasiljevitš Murzin
Syntynyt: 21. heinäkuuta 1982 (ikä 42) Irkutsk
Jääpallon pelaaja
Pituus:  177 cm
Paino:  76 kg
Seura:   Porvoon Akilles
Pelipaikka:  keskikenttä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2001–2003 |  Baikal-Energija, Irkutsk | - | (-) |
| 2003-2004 |  SKA-Sverdlovsk, Jekaterinburg | - | (-) |
| 2004-2006 |  Lesokhimik, Ust-Ilmisk | - | (-) |
| 2006-2007 |  Metallurg Šelekhov | - | (-) |
| 2009–2012 |  Baikal-Energija, Irkutsk | - | (-) |
| 2012-2013 |  Sajany-Hakasija, Abakan | - | (-) |
| 2013–2014 |  Baikal-Energija, Irkutsk | 23 | (5) |
| 2014-2015 |  Dynamo-Kazan II | 17 | (6) |
| 2015-2016 |  Lokomotiv Orenburg | - | (-) |
| 2017- |  Porvoon Akilles | - | (-) |
Maajoukkue
| 2017 |  Mongolia | 6 | (17) |
 Seurajoukkueuran tilastot kattavat vain kansalliset sarjat, päivitetty 9. maaliskuuta 2018.  Maajoukkueuran tilastot päivitetty 9. maaliskuuta 2018.
Roman Vasiljevitš Murzin (ven. Роман Васильевич Мурзин, s. 21. heinäkuuta 1982 Irkutsk, Neuvostoliitto) on Venäjällä syntynyt ja Mongolian jääpallomaajoukkueessa pelannut jääpalloilija. Hänellä on molempien maiden kansalaisuudet. Murzin pelaa keskikentällä ja on edustanut Venäjän pääsarjassa kasvattajaseuransa Irkutskin Baikal-Energijaa ja Abakanin Sajany-Hakasijaa. Syksyllä 2017 hän siirtyi Suomen Bandyliigaan Porvon Akilleksen joukkueeseen.
Murzin on pelannut Venäjän jääpalloilun pääsarjassa kaikkiaan 289 ottelua ja tehnyt niissä 98 maalia.
Vuoden 2017 MM-kisoissa Murzin edusti Mongolian jääpallomaajoukkuetta, joka pelasi MM-kisojen B-sarjaa.
Saavutukset

Seurajoukkueissa
Bandyliigapronssia: 2018 Porvoon Akilleksen riveissä.
Maajoukkueessa
Vuoden 2017 MM-kisojen B-sarjan maalintekijäkuningas.
Robert Goddard

| Dr>  Robert H. Goddard |
| --- | --- |

Henkilötiedot
Syntynyt: 5. lokakuuta 1882 Worcester, Massachusetts, Yhdysvallat
Kuollut: 10. elokuuta 1945 (62 vuotta) Baltimore, Maryland, Yhdysvallat
Muut tiedot
 Nimikirjoitus
Robert Hutchins Goddard (5. lokakuuta 1882 – 10. elokuuta 1945) oli yhdysvaltalainen fyysikko ja raketti-insinööri. Hän oli ensimmäinen, jonka kehittämä nestemäistä polttoainetta käyttävä raketti nousi muutaman kymmenen metrin korkeuteen vuonna 1926. Tämä raketti oli ulkonäöltään putkista ja säiliöistä kyhätty häkkyrä. Tämän jälkeen Robert Gorddard teki kymmeniä rakettikokeita, joista monet epäonnistuivat, toiset taas auttoivat kehittämään raketin prototyyppiä eteenpäin. Goddard ideoi muun muassa raketin vakauttamisen siivekkeiden ja gyroskoopin avulla. Vuoteen 1940 mennessä Goddard oli kehittänyt nesteraketin nykyisiä muistuttaviksi. Vaikka Goddard ei tiennyt saksalaisten V2-raketin kehittämiseen liittyvistä tutkimuksista, hän päätyi moniin samanlaisiin ratkaisuihin kuin saksalaiset. Goddard haaveili jo varhain kuulennoista, ja sai sen takia naureskelua osakseen.